phoneee/thai-legal-corpus huggingface dataset:
คำสั่งสำนักงานกลางชั่งตวงวัดคำสั่งสำนักงานกลางชั่งตวงวัดที่๑/๒๕๔๔เรื่อง หลักเกณฑ์การตรวจสอบให้คำรับรองมาตรวัดน้ำมันเชื้อเพลิงที่ติดตั้งบนเรือ-------------- อาศัยอำนาจตามความในมาตรา ๖ (๓) แห่งพระราชบัญญัติมาตราชั่งตวงวัด พ.ศ. ๒๕๔๒ อธิบดีกรมทะเบียนการค้าเห็นสมควรกำหนดหลักเกณฑ์การตรวจสอบให้คำรับรองมาตรวัดน้ำมันเชื้อเพลิงที่ติดตั้งบนเรือจำหน่ายน้ำมันสำหรับชาวประมงในเขตต่อเนื่องไว้ดังต่อไปนี้ ๑.ผู้ครอบครองมาตรวัดน้ำมันเชื้อเพลิงที่ติดตั้งบนเรือจำหน่ายน้ำมันสำหรับชาวประมงที่ไม่มีการให้คำรับรอง ต้องยื่นคำขอให้ทำการตรวจสอบให้คำรับรองต่อพนักงานเจ้าหน้าที่ ณ สำนักงานกลางหรือสำนักงานสาขา ภายใน ๓๐ วันนับแต่วันที่ได้มาไว้ในครอบครอง ๒.มาตรวัดน้ำมันเชื้อเพลิงที่ติดตั้งบนเรือจำหน่ายน้ำมันสำหรับชาวประมงที่จะทำการตรวจสอบให้คำรับรองได้ ต้องติดตั้งอุปกรณ์ในระบบการส่งจ่ายของมาตรวัดน้ำมันเชื้อเพลิงดังนี้ ๒.๑ อุปกรณ์แยกอากาศในน้ำมันเชื้อเพลิง (AirEliminator) ๒.๒ อุปกรณ์ป้องกันน้ำมันไหลย้อนกลับ (NonReturn Valve) จากระบบมาตรวัดน้ำมันเชื้อเพลิงกลับไปยังถังเก็บน้ำมัน ๒.๓ อุปกรณ์ป้องกันการไหลของน้ำมันเชื้อเพลิงออกจากท่อจ่ายน้ำมันเชื้อเพลิงเมื่อระบบมาตรวัดน้ำมันเชื้อเพลิงหยุดการทำงาน ๓. การตรวจสอบให้คำรับรอง ๓.๑ให้ตรวจสอบความถูกต้องของมาตรวัดน้ำมันเชื้อเพลิง โดยเทียบกับถังตวงแบบมาตราที่เหมาะสมหรือมาตรวัดมาตรฐาน (Master Meter)ที่ได้รับการสอบเทียบจากสำนักชั่งตวงวัดไม่เกิน ๑ ปี ๓.๒ ให้ตรวจสอบมาตรวัดน้ำมันเชื้อเพลิง ณสถานที่ติดตั้งมาตรวัดน้ำมันเชื้อเพลิงที่ขอตรวจสอบ เว้นแต่ไม่สามารถตรวจสอบ ณสถานที่ดังกล่าวได้ ให้ตรวจสอบ ณ สถานที่ที่พนักงานเจ้าหน้าที่เห็นสมควรโดยคำนึงถึงความเหมาะสมและความสะดวกในการตรวจสอบ ๓.๓ให้เรียกเก็บค่าธรรมเนียมการตรวจสอบและการให้คำรับรอง ตามอัตราที่กำหนดในกฎกระทรวง ๓.๔ การให้คำรับรองให้ประทับตราเครื่องหมายคำรับรองในลักษณะที่ไม่ให้แก้ไขเครื่องได้ และออกหนังสือสำคัญแสดงการให้คำรับรองประจำเครื่องตามแบบที่กำหนดในกฎกระทรวง ทั้งนี้ตั้งแต่บัดนี้เป็นต้นไป สั่งณ วันที่ ๕ เมษายน พ.ศ. ๒๕๔๔ อดุลย์ วินัยแพทย์ อธิบดีกรมทะเบียนการค้า หัวหน้าสำนักงานกลางชั่งตวงวัด[รก.๒๕๔๔/๕๑ง/๑๒๗/๒๖ มิถุนายน ๒๕๔๔] ภคินี/แก้ไข ๒๓/๔/๒๕๔๕ B
คำพิพากษาศาลฎีกาที่ 781/2520หลักกฎหมาย: อาวุธปืนของกลางเป็นปืนไม่มีทะเบียนและล่วงเลยระยะเวลาที่จะนำไปขอจดทะเบียนตามพระราชบัญญัติอาวุธปืนฯ (ฉบับที่ 6)พ.ศ.2518 แล้ว จำเลยได้รับยกเว้นโทษ แต่ต้องริบปืน ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 781/2520อัยการชลบุรีโจทก์นายสุชาติ หรือมนัส คงผ่องแผ้วจำเลย ป.อ. ม. 32 พ.ร.บ.อาวุธปืน เครื่องกระสุนปืน วัตถุระเบิดดอกไม้เพลิงและสิ่งเทียมอาวุธปืน (ฉบับที่ 6) พ.ศ.2518 อาวุธปืนของกลางเป็นปืนไม่มีทะเบียนและล่วงเลยระยะเวลาที่จะนำไปขอจดทะเบียนตามพระราชบัญญัติอาวุธปืนฯ (ฉบับที่ 6)พ.ศ.2518 แล้ว จำเลยได้รับยกเว้นโทษ แต่ต้องริบปืน(อุดม จาละ-สงวน สิทธิไชย-ปรีชา สุมาวงศ์)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 781/2520อัยการชลบุรีโจทก์นายสุชาติ หรือมนัส คงผ่องแผ้วจำเลย ป.อ. ม. 32 พ.ร.บ.อาวุธปืน เครื่องกระสุนปืน วัตถุระเบิดดอกไม้เพลิงและสิ่งเทียมอาวุธปืน (ฉบับที่ 6) พ.ศ.2518 อาวุธปืนของกลางเป็นปืนไม่มีทะเบียนและล่วงเลยระยะเวลาที่จะนำไปขอจดทะเบียนตามพระราชบัญญัติอาวุธปืนฯ (ฉบับที่ 6)พ.ศ.2518 แล้ว จำเลยได้รับยกเว้นโทษ แต่ต้องริบปืน(อุดม จาละ-สงวน สิทธิไชย-ปรีชา สุมาวงศ์)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
ข้อบัญญัติองค์การบริหารส่วนตำบลวังวนข้อบัญญัติองค์การบริหารส่วนตำบลวังวนเรื่องการลดหย่อนภาษีบำรุงท้องที่พ.ศ. ๒๕๕๙[๑] โดยที่เป็นการสมควรตราข้อบัญญัติองค์การบริหารส่วนตำบลวังวนว่าด้วยการลดหย่อนภาษีบำรุงท้องที่อาศัยอำนาจตามความในมาตรา๗๑ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕)พ.ศ. ๒๕๔๖ ประกอบกับมาตรา ๒๒ (๑) แห่งพระราชบัญญัติภาษีบำรุงท้องที่ พ.ศ. ๒๕๐๘ซึ่งแก้ไขเพิ่มเติมโดยพระราชบัญญัติภาษีบำรุงท้องที่ (ฉบับที่ ๓) พ.ศ. ๒๕๔๓องค์การบริหารส่วนตำบลวังวนโดยความเห็นชอบของสภาองค์การบริหารส่วนตำบลวังวนและนายอำเภอกันตังจึงตราข้อบัญญัติไว้ ดังต่อไปนี้ข้อ๑ ข้อบัญญัตินี้ให้เรียกว่า ข้อบัญญัติองค์การบริหารส่วนตำบลวังวนเรื่อง การลดหย่อนภาษีบำรุงท้องที่ พ.ศ. ๒๕๕๙ข้อ๒ ให้ใช้บังคับข้อบัญญัตินี้ในเขตองค์การบริหารส่วนตำบลวังวนเมื่อได้ประกาศไว้โดยเปิดเผยณ ที่ทำการองค์การบริหารส่วนตำบลวังวนข้อ๓ บรรดาข้อบัญญัติ ข้อบังคับ ระเบียบหรือคำสั่งอื่นใดที่ได้บัญญัติไว้แล้วในข้อบัญญัตินี้หรือซึ่งขัดหรือแย้งกับข้อบัญญัตินี้ให้ใช้ข้อบัญญัตินี้แทนข้อ๔ ในข้อบัญญัตินี้ที่ดิน หมายความว่า พื้นที่ดินและให้หมายความรวมถึงพื้นที่ที่เป็นภูเขาหรือที่มีน้ำด้วยเจ้าของที่ดิน หมายความว่าบุคคลหรือคณะบุคคลไม่ว่าจะเป็นบุคคลธรรมดาหรือนิติบุคคลซึ่งมีกรรมสิทธิ์ในที่ดินหรือครอบครองอยู่ในที่ดินที่ไม่เป็นกรรมสิทธิ์ของเอกชนข้อ๕ บุคคลธรรมดาซึ่งเป็นเจ้าของที่ดินแปลงเดียว หรือหลายแปลงที่อยู่ในเขตองค์การบริหารส่วนตำบลวังวนและใช้ที่ดินนั้นเป็นที่อยู่อาศัยของตนในเขตองค์การบริหารส่วนตำบลวังวนให้ลดหย่อนไม่ต้องเสียภาษีบำรุงท้องที่ไม่เกินจำนวน ๕ ไร่ แต่จะน้อยกว่า ๓ ไร่ ไม่ได้ข้อ๖ บุคคลธรรมดาซึ่งเป็นเจ้าของที่ดินแปลงเดียวหรือหลายแปลงที่อยู่ในเขตองค์การบริหารส่วนตำบลวังวนและใช้ที่ดินนั้นเป็นที่อยู่อาศัยของตนในเขตองค์การบริหารส่วนตำบลวังวนก่อนวันที่ข้อบัญญัตินี้ใช้บังคับให้มีสิทธิได้รับการลดหย่อนไม่ต้องเสียภาษีบำรุงท้องที่ไม่เกินจำนวน๕ ไร่ แต่จะน้อยกว่า ๓ ไร่ ไม่ได้ข้อ๗ ให้นายกองค์การบริหารส่วนตำบลวังวนรักษาการให้เป็นไปตามข้อบัญญัตินี้และให้มีอำนาจออกกฎ ระเบียบ ประกาศ หรือคำสั่งเพื่อปฏิบัติการให้เป็นไปตามข้อบัญญัตินี้ประกาศ ณ วันที่ ๑๕มกราคม พ.ศ. ๒๕๕๙ประภาพรรณ กันตังพันธุ์นายกองค์การบริหารส่วนตำบลวังวนปริยานุช/จัดทำ๒๕ พฤศจิกายน๒๕๕๙ชนิกา/ตรวจ๓๐ พฤศจิกายน๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๒๖๘ ง/หน้า ๕๖/๒๒ พฤศจิกายน ๒๕๕๙
ประกาศธนาคารแห่งประเทศไทยที่ สกง. 15/2562เรื่อง กําหนดการออกพันธบัตรธนาคารแห่งประเทศไทย ประจําเดือนมีนาคม พ.ศ. 2562 อื่นๆ - 1. เหตุผลในการออกประกาศ เพื่อกําหนดแผนการออกพันธบัตรธนาคารแห่งประเทศไทย ประจําเดือนมีนาคม พ.ศ. 2562อื่นๆ - 2. อํานาจตามกฎหมาย เพื่ออนุวัตตามข้อ 2 แห่งระเบียบธนาคารแห่งประเทศไทย ที่ สกง. 1/2560 ว่าด้วยการออกพันธบัตรธนาคารแห่งประเทศไทยอื่นๆ - 3. เนื้อหา ธนาคารแห่งประเทศไทยได้กําหนดแผนการประมูลพันธบัตรธนาคารแห่งประเทศไทย ประจําเดือนมีนาคม พ.ศ. 2562 ดังนี้| | | | | | | | || --- | --- | --- | --- | --- | --- | --- | --- || รุ่นที่ | อัตราดอกเบี้ยหน้าตั๋ว(ร้อยละต่อปี) | วงเงิน(ล้านบาท) | ประมูลวันที่ | วันที่ชําระเงิน | วันครบกําหนด | ประเภทอายุ | อายุคงเหลือ || 10/91/62 | - | 50,000 | 5 มี.ค. 62 | 7 มี.ค. 62 | 6 มิ.ย. 62 | 91 วัน | 91 วัน || 10/182/62 | - | 50,000 | 5 มี.ค. 62 | 7 มี.ค. 62 | 5 ก.ย. 62 | 182 วัน | 182 วัน || 11/91/62 | - | 50,000 | 12 มี.ค. 62 | 14 มี.ค. 62 | 13 มิ.ย. 62 | 91 วัน | 91 วัน || 11/182/62 | - | 50,000 | 12 มี.ค. 62 | 14 มี.ค. 62 | 12 ก.ย. 62 | 182 วัน | 182 วัน || 1/364/62 | -- | 50,000 | 12 มี.ค. 62 | 14 มี.ค. 62 | 12 มี.ค. 63 | 364 วัน | 364 วัน || 1/2ปี/2562 | 1.75 | 35,000 | 14 มี.ค. 62 | 18 มี.ค. 62 | 18 ก.พ. 64 | 2 ปี | 1.93 ปี || 12/91/62 | - | 50,000 | 19 มี.ค. 62 | 21 มี.ค. 62 | 20 มิ.ย. 62 | 91 วัน | 91 วัน || 12/182/62 | - | 50,000 | 19 มี.ค. 62 | 21 มี.ค. 62 | 19 ก.ย. 62 | 182 วัน | 182 วัน || 1/3ปี/2562 | จะกําหนดและประกาศในวันที่ 19 มีนาคม 2562 | 35,000 | 21 มี.ค. 62 | 25 มี.ค. 62 | 25 มี.ค. 65 | 3 ปี | 3 ปี || 13/91/62 | - | 50,000 | 26 มี.ค. 62 | 28 มี.ค. 62 | 27 มิ.ย. 62 | 91 วัน | 91 วัน || 13/182/62 | - | 50,000 | 26 มี.ค. 62 | 28 มี.ค. 62 | 26 ก.ย. 62 | 182 วัน | 182 วัน | โดยพันธบัตรธนาคารแห่งประเทศไทย รุ่นที่ 1/3ปี/2562 มีรายละเอียด ดังนี้| | || --- | --- || อัตราดอกเบี้ยหน้าตั๋ว (Coupon Rate) | ธนาคารแห่งประเทศไทยจะกําหนดและประกาศในวันอังคารที่ 19 มีนาคม 2562 || การจ่ายดอกเบี้ย | แบ่งเป็นปีละ 2 งวด งวดละเท่า ๆ กัน || วันจ่ายดอกเบี้ย | วันที่ 25 มีนาคม และ 25 กันยายน ของทุกปี || วันจ่ายดอกเบี้ยงวดแรก | วันที่ 25 กันยายน 2562 || วันครบกําหนดไถ่ถอน | วันที่ 25 มีนาคม 2565 เป็นการไถ่ถอนครั้งเดียวเต็มตามจํานวนที่ออกและไม่มีการไถ่ถอนก่อนกําหนด |อื่นๆ - 4. วันเริ่มต้นบังคับใช้ ตั้งแต่วันที่ 1 มีนาคม 2562 ผู้มีอํานาจลงนาม - ประกาศ ณ วันที่ 27 กุมภาพันธ์ 2562 (นางสาววชิรา อารมย์ดี)ผู้ช่วยผู้ว่าการ สายตลาดการเงินผู้ว่าการแทนธนาคารแห่งประเทศไทย
ประกาศคณะกรรมการกำกับการซื้อขายสินค้าเกษตรล่วงหน้าประกาศคณะกรรมการกำกับการซื้อขายสินค้าเกษตรล่วงหน้าที่ กน ๑/๒๕๕๘เรื่องการเลิกประกอบธุรกิจการซื้อขายล่วงหน้า ประเภทนายหน้าซื้อขายล่วงหน้า(ฉบับที่ ๒) โดยที่เป็นการสมควรปรับปรุงเงื่อนไขบางประการเกี่ยวกับการเลิกประกอบธุรกิจการซื้อขายล่วงหน้าประเภทนายหน้าซื้อขายล่วงหน้าเพื่อให้การเลิกประกอบธุรกิจการซื้อขายล่วงหน้าประเภทนายหน้าซื้อขายล่วงหน้ามีความเหมาะสมยิ่งขึ้นอาศัยอำนาจตามความในมาตรา ๗ (๑) และมาตรา ๖๙วรรคสองแห่งพระราชบัญญัติการซื้อขายสินค้าเกษตรล่วงหน้า พ.ศ. ๒๕๔๒คณะกรรมการกำกับการซื้อขายสินค้าเกษตรล่วงหน้า จึงออกประกาศไว้ ดังต่อไปนี้ข้อ ๑ ให้ยกเลิกความใน(๓) ของข้อ ๔ แห่งประกาศคณะกรรมการกำกับการซื้อขายสินค้าเกษตรล่วงหน้า ที่ กน๕/๒๕๔๙ เรื่อง การเลิกประกอบธุรกิจการซื้อขายล่วงหน้าประเภทนายหน้าซื้อขายล่วงหน้า ลงวันที่ ๖ ตุลาคม พ.ศ. ๒๕๔๙ และให้ใช้ความต่อไปนี้แทน(๓)ปิดประกาศเป็นหนังสือแจ้งการขออนุญาตเลิกประกอบธุรกิจการซื้อขายล่วงหน้าประเภทนายหน้าซื้อขายล่วงหน้าไว้ในที่เปิดเผยณสถานที่ทำการทุกแห่งของนายหน้าซื้อขายล่วงหน้านั้นภายในห้าวันทำการนับแต่วันถัดจากวันที่ยื่นคำขออนุญาตเลิกประกอบธุรกิจการซื้อขายล่วงหน้าจนถึงวันที่เลขาธิการอนุญาตให้เลิกประกอบธุรกิจการซื้อขายล่วงหน้าประเภทนายหน้าซื้อขายล่วงหน้าข้อ ๒ ให้ยกเลิกความใน(๗) ของข้อ ๔ แห่งประกาศคณะกรรมการกำกับการซื้อขายสินค้าเกษตรล่วงหน้า ที่ กน๕/๒๕๔๙ เรื่อง การเลิกประกอบธุรกิจการซื้อขายล่วงหน้าประเภทนายหน้าซื้อขายล่วงหน้า ลงวันที่ ๖ ตุลาคม พ.ศ. ๒๕๔๙และให้ใช้ความต่อไปนี้แทน(๗) ปิดบัญชีซื้อขายของลูกค้าแต่ละรายพร้อมทั้งคืนเงินสด หลักทรัพย์หลักประกันหรือทรัพย์สินที่ยังเหลืออยู่ให้แก่ลูกค้าแต่ละราย (ถ้ามี)ภายในหกสิบวันนับแต่วันถัดจากวันที่ยื่นคำขออนุญาตเลิกประกอบธุรกิจดังกล่าวข้อ ๓ ให้ยกเลิกความในวรรคหนึ่งของข้อ๖ แห่งประกาศคณะกรรมการกำกับการซื้อขายสินค้าเกษตรล่วงหน้า ที่ กน ๕/๒๕๔๙ เรื่องการเลิกประกอบธุรกิจการซื้อขายล่วงหน้า ประเภทนายหน้าซื้อขายล่วงหน้า ลงวันที่ ๖ตุลาคม พ.ศ. ๒๕๔๙ และให้ใช้ความต่อไปนี้แทนเลขาธิการจะอนุญาตให้เลิกประกอบธุรกิจการซื้อขายล่วงหน้าประเภทนายหน้าซื้อขายล่วงหน้าต่อเมื่อพิจารณาแล้วเห็นว่านายหน้าซื้อขายล่วงหน้าที่ยื่นคำขออนุญาตเลิกประกอบธุรกิจดังกล่าวไม่มีหนี้สินหรือภาระผูกพันใดๆ ต่อลูกค้าหรือได้ดำเนินการในเรื่องดังกล่าวอย่างเพียงพอและเหมาะสมแล้วและพ้นจากการเป็นสมาชิกภาพของตลาดแล้วข้อ ๔[๑] ประกาศนี้ให้ใช้บังคับตั้งแต่วันถัดจากวันที่ประกาศในราชกิจจานุเบกษาเป็นต้นไปประกาศณ วันที่ ๒๖ พฤษภาคม พ.ศ. ๒๕๕๘พลเอกฉัตรชัย สาริกัลยะรัฐมนตรีว่าการกระทรวงพาณิชย์ประธานกรรมการกำกับการซื้อขายสินค้าเกษตรล่วงหน้าปริยานุช/ผู้จัดทำ๒๓ มิถุนายน๒๕๕๘วริญา/ผู้ตรวจ๒๖ มิถุนายน๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๑๓๙ ง/หน้า ๒/๑๙ มิถุนายน ๒๕๕๘
ประกาศกระทรวงอุตสาหกรรมฉบับที่ 3847 (พ.ศ. 2551)ออกตามความในพระราชบัญญัติมาตรฐานผลิตภัณฑ์อุตสาหกรรมพ.ศ. 2511เรื่อง ยกเลิกมาตรฐานผลิตภัณฑ์อุตสาหกรรมโพลิไวนิลคลอไรด์เรซินและกําหนดมาตรฐานผลิตภัณฑ์อุตสาหกรรมพอลิไวนิลคลอไรด์เรซิน--------------------------------------อื่นๆ - โดยที่เป็นการสมควรปรับปรุงมาตรฐานผลิตภัณฑ์อุตสาหกรรมโพลิไวนิลคลอไรด์เรซิน มาตรฐานเลขที่ มอก. 632 - 2538 อาศัยอํานาจตามความในมาตรา 15 แห่งพระราชบัญญัติมาตรฐานผลิตภัณฑ์อุตสาหกรรม พ.ศ. 2511 รัฐมนตรีว่าการกระทรวงอุตสาหกรรมออกประกาศยกเลิกประกาศกระทรวงอุตสาหกรรม ฉบับที่ 2101 (พ.ศ. 2538) ออกตามความในพระราชบัญญัติมาตรฐานผลิตภัณฑ์อุตสาหกรรม พ.ศ. 2511 เรื่อง ยกเลิกและกําหนดมาตรฐานผลิตภัณฑ์อุตสาหกรรมโพลิไวนิลคลอไรด์เรซิน มาตรฐานเลขที่ มอก. 632 - 2538 ลงวันที่ 22 ธันวาคม พ.ศ. 2538 และออกประกาศกําหนดมาตรฐานผลิตภัณฑ์อุตสาหกรรมพอลิไวนิลคลอไรด์เรซิน มาตรฐานเลขที่ มอก. 632 - 2551 ขึ้นใหม่ ดังมีรายการละเอียดต่อท้ายประกาศนี้ ทั้งนี้ ให้มีผลเมื่อพ้นกําหนด 90 วัน นับแต่เว้นที่ประกาศในราชกิจจานุเบกษาเป็นต้นไปผู้มีอํานาจลงนาม - ประกาศ ณ วันที่ 8 พฤษภาคม พ.ศ. 2551 สุวิทย์ คุณกิตติรัฐมนตรีว่าการกระทรวงอุตสาหกรรม
ประกาศธนาคารแห่งประเทศไทยที่ สกง. 88/2553เรื่อง กําหนดการออกพันธบัตรธนาคารแห่งประเทศไทย อายุไม่เกิน 15 วัน ในเดือนตุลาคม 2553----------------------------อื่นๆ - 1.เหตุผลในการออกประกาศ เพื่อกําหนดแผนการออกพันธบัตรธนาคารแห่งประเทศไทย อายุไม่เกิน 15 วัน ในเดือนตุลาคม 2553อื่นๆ - 2.อํานาจตามกฎหมาย เพื่ออนุวัติตามข้อ 2 แห่งระเบียบธนาคารแห่งประเทศไทย ที่ สกง. 2/2550 ว่าด้วยการออกพันธบัตรธนาคารแห่งประเทศไทยอื่นๆ - 3.เนื้อหา ธนาคารแห่งประเทศไทยได้กําหนดแผนการประมูลพันธบัตรธนาคารแห่งประเทศไทย อายุไม่เกิน 15 วัน ดังนี้| | | | | || --- | --- | --- | --- | --- || รุ่นที่ | วงเงิน | ประมูลวันที่ | วันที่ชําระเงิน-วันครบกําหนด | อายุ || (ล้านบาท) | (วัน) || พ.80/14/53 | 80,000 | 14 ตุลาคม 2553 | 18/10/53 - 1/11/53 | 14 || พ.81/14/53 | 80,000 | 15 ตุลาคม 2553 | 19/10/53 - 2/11/53 | 14 |อื่นๆ - 4.วันเริ่มต้นบังคับใช้ ตั้งแต่วันที่ 13 ตุลาคม 2553ผู้มีอํานาจลงนาม - ประกาศ ณ วันที่ 13 ตุลาคม 2553 (นางสุชาดา กิระกุล)ผู้ช่วยผู้ว่าการ สายตลาดการเงินผู้ว่าการแทน
กฎกระทรวงกฎ ก.พ.ฉบับที่ ๑๔ (พ.ศ. ๒๕๓๙)ออกตามความในพระราชบัญญัติระเบียบข้าราชการพลเรือนพ.ศ. ๒๕๓๕ว่าด้วยการเลื่อนขั้นเงินเดือน อาศัยอำนาจตามความในมาตรา ๘ (๕) และมาตรา ๗๒ แห่งพระราชบัญญัติระเบียบข้าราชการพลเรือนพ.ศ. ๒๕๓๕ ซึ่งได้รับอนุมัติจากคณะรัฐมนตรีไว้ ดังต่อไปนี้ข้อ ๑[๑] กฎ ก.พ นี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๒ให้ยกเลิกความใน (๘) ของข้อ ๖ แห่งกฎ ก.พ. ฉบับที่ ๑๐ (พ.ศ.๒๕๓๘)ออกตามความในพระราชบัญญัติระเบียบข้าราชการพลเรือน พ.ศ. ๒๕๓๕ ว่าด้วยการเลื่อนขั้นเงินเดือนและให้ใช้ความต่อไปนี้แทน(๘) ในรอบปีที่แล้วมาต้องมีเวลาปฏิบัติราชการสิบสองเดือนโดยไม่มีวันลาเกินกว่าสี่สิบห้าวัน แต่ไม่รวมถึงวันลา ดังต่อไปนี้(ก) ลาอุปสมบท หรือลาไปประกอบพิธีฮัจย์ ณ เมืองเมกกะ ประเทศซาอุดิอาระเบียเฉพาะวันลาที่มีสิทธิได้รับเงินเดือนระหว่างลาตามกฎหมายว่าด้วยการจ่ายเงินเดือน(ข) ลาคลอดบุตรไม่เกินเก้าสิบวัน(ค)ลาป่วยซึ่งจำเป็นต้องรักษาตัวเป็นเวลานานไม่ว่าคราวเดียว หรือหลายคราวรวมกันไม่เกินหนึ่งร้อยยี่สิบวันทำการ(ง)ลาป่วยเพราะประสบอันตรายในขณะที่ปฏิบัติราชการตามหน้าที่ หรือในขณะเดินทางไปหรือกลับจากปฏิบัติราชการตามหน้าที่(จ) ลาพักผ่อน(ฉ) ลาเข้ารับการตรวจเลือกหรือเข้ารับการเตรียมพล(ช) ลาไปปฏิบัติงานในองค์การระหว่างประเทศการนับจำนวนวันลาไม่เกินสี่สิบห้าวันสำหรับวันลากิจส่วนตัวและวันลาป่วยที่ไม่ใช่วันลาป่วยตาม(ง) ให้นับเฉพาะวันทำการข้อ ๓ ให้ยกเลิกความในข้อ๑๐ และข้อ ๑๒ แห่งกฎ ก.พ. ฉบับที่ ๑๐ (พ.ศ.๒๕๓๘)ออกตามความในพระราชบัญญัติระเบียบข้าราชการพลเรือน พ.ศ. ๒๕๓๕ ว่าด้วยการเลื่อนขั้นเงินเดือนและให้ใช้ความต่อไปนี้แทนข้อ ๑๐การพิจารณาผลการปฏิบัติงาน ให้นับช่วงเวลาการปฏิบัติราชการและการปฏิบัติงานในองค์การระหว่างประเทศตามข้อ๖ (๘) (ช) ในรอบปีที่แล้วมาเป็นเกณฑ์ เว้นแต่ผู้อยู่ในหลักเกณฑ์ตามข้อ ๖ (๕) หรือ(๖) ให้นับช่วงเวลาปฏิบัติราชการไม่น้อยกว่าแปดเดือนเป็นเกณฑ์พิจารณาในกรณีที่ข้าราชการพลเรือนสามัญผู้ใดโอน เลื่อนตำแหน่ง ย้ายสับเปลี่ยนหน้าที่ ไปช่วยราชการในต่างกระทรวง ทบวง กรมได้รับมอบหมายให้ปฏิบัติงานนอกเหนือหน้าที่หรืองานพิเศษอื่นใดหรือลาไปปฏิบัติงานในองค์การระหว่างประเทศตามข้อ๖ (๘) (ช) ในรอบปีที่แล้วมา ให้นำผลการปฏิบัติราชการและการปฏิบัติงานของผู้นั้นทุกตำแหน่งและทุกแห่งมาประกอบการพิจารณาด้วยข้อ ๑๒การพิจารณาเลื่อนขั้นเงินเดือนประจำปีให้แก่ข้าราชการพลเรือนสามัญซึ่งในรอบปีที่แล้วมาได้รับอนุญาตให้ลาไปปฏิบัติงานในองค์การระหว่างประเทศตามข้อ๖ (๘) (ช) ให้ผู้มีอำนาจสั่งเลื่อนขั้นเงินเดือนพิจารณาสั่งเลื่อนได้ปีละไม่เกินหนึ่งขั้นเมื่อผู้นั้นกลับมาปฏิบัติหน้าที่ราชการโดยให้สั่งเลื่อนย้อนหลังไปในแต่ละปีที่ควรจะได้เลื่อน ทั้งนี้ให้มีการประเมินผลการปฏิบัติงานตามหลักเกณฑ์และวิธีการที่อธิบดีผู้บังคับบัญชากำหนดให้ไว้ ณ วันที่ ๑๖ พฤศจิกายน พ.ศ. ๒๕๓๙บรรหาร ศิลปอาชานายกรัฐมนตรีประธาน ก.พ.หมายเหตุ :- เหตุผลในการประกาศใช้กฎ ก.พ. ฉบับนี้ คือ โดยที่ระเบียบ ว่าด้วยการลาของข้าราชการพ.ศ.๒๕๓๕ ซึ่งแก้ไขเพิ่มเติมโดยระเบียบ ว่าด้วยการลาของข้าราชการ (ฉบับที่ ๒)พ.ศ.๒๕๓๙ กำหนดให้ข้าราชการมีสิทธิลาคลอดบุตรโดยได้รับเงินเดือนครั้งหนึ่งได้ไม่เกินเก้าสิบวันและได้ยกเลิกสิทธิการลากิจส่วนตัวเพื่อเลี้ยงดูบุตรต่อเนื่องจากการลาคลอดโดยได้รับเงินเดือนไม่เกินสามสิบวันทำการเพื่อให้หลักเกณฑ์ในการพิจารณาเลื่อนขั้นเงินเดือนประจำปีของข้าราชการพลเรือนสามัญมีความสอดคล้องกับระเบียบดังกล่าว จึงจำเป็นต้องออกกฎ ก.พ. นี้[๑] ราชกิจจานุเบกษาเล่ม ๑๑๓/ตอนที่ ๗๑ ก/หน้า ๓๐/๒๘ พฤศจิกายน ๒๕๓๙
คำพิพากษาศาลฎีกาที่ 1630/2519หลักกฎหมาย: ชายกับหญิงแต่งงานอยู่กินกันตามประเพณีโดยไม่จดทะเบียนสมรสเมื่อสามีคนก่อนตายได้ 3 เดือน มีเด็กเกิดหลังสามีคนก่อนตาย 1 ปีเศษหลังจากอยู่กินกับชายคนใหม่ 9 เดือน ไม่ขัดต่อ มาตรา 1519,1521 ชายตายก่อนเด็กเกิด 1 เดือน หญิงมารดาเด็กร้องขอและศาลพิพากษาว่าเด็กเป็นบุตรของชายได้ ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 1630/2519นางบุญเรือน พรมพันธุ์ผู้ร้องนายสำราญ พรมพันธุ์ผู้คัดค้าน ป.พ.พ. ม. 1529 เดิมชายกับหญิงแต่งงานอยู่กินกันตามประเพณีโดยไม่จดทะเบียนสมรสเมื่อสามีคนก่อนตายได้ 3 เดือน มีเด็กเกิดหลังสามีคนก่อนตาย 1 ปีเศษหลังจากอยู่กินกับชายคนใหม่ 9 เดือน ไม่ขัดต่อ มาตรา 1519,1521 ชายตายก่อนเด็กเกิด 1 เดือน หญิงมารดาเด็กร้องขอและศาลพิพากษาว่าเด็กเป็นบุตรของชายได้(ผสม จิตรชุ่ม-ยงยุทธ เลอลภ-มงคล วัลยะเพ็ชร์)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 1630/2519นางบุญเรือน พรมพันธุ์ผู้ร้องนายสำราญ พรมพันธุ์ผู้คัดค้าน ป.พ.พ. ม. 1529 เดิมชายกับหญิงแต่งงานอยู่กินกันตามประเพณีโดยไม่จดทะเบียนสมรสเมื่อสามีคนก่อนตายได้ 3 เดือน มีเด็กเกิดหลังสามีคนก่อนตาย 1 ปีเศษหลังจากอยู่กินกับชายคนใหม่ 9 เดือน ไม่ขัดต่อ มาตรา 1519,1521 ชายตายก่อนเด็กเกิด 1 เดือน หญิงมารดาเด็กร้องขอและศาลพิพากษาว่าเด็กเป็นบุตรของชายได้(ผสม จิตรชุ่ม-ยงยุทธ เลอลภ-มงคล วัลยะเพ็ชร์)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
ประกาศกระทรวงการคลังประกาศกระทรวงการคลังเรื่องผลการออกพันธบัตรรัฐบาลประเภทอัตราดอกเบี้ยแปรผันตามการเปลี่ยนแปลงของเงินเฟ้อในปีงบประมาณพ.ศ. ๒๕๕๖ครั้งที่ ๓[๑] เพื่ออนุวัติตามความในมาตรา ๑๖แห่งพระราชบัญญัติการบริหารหนี้สาธารณะ พ.ศ. ๒๕๔๘ กระทรวงการคลังขอประกาศให้ทราบโดยทั่วกันว่ากระทรวงการคลังได้ดำเนินการกู้เงินโดยวิธีการออกพันธบัตรรัฐบาลประเภทอัตราดอกเบี้ยแปรผันตามการเปลี่ยนแปลงของเงินเฟ้อในปีงบประมาณ พ.ศ. ๒๕๕๖ ครั้งที่ ๓ เพื่อนำมาชดเชยการขาดดุลงบประมาณ ในปีงบประมาณพ.ศ. ๒๕๕๖ โดยมีเงื่อนไขและสาระสำคัญ ดังนี้๑. กระทรวงการคลังได้ดำเนินการออกจำหน่ายพันธบัตรรัฐบาลประเภทอัตราดอกเบี้ยแปรผันตามการเปลี่ยนแปลงของเงินเฟ้อในปีงบประมาณ พ.ศ. ๒๕๕๖ ครั้งที่ ๓ วงเงิน ๑๕,๐๐๐ ล้านบาท โดยมีรายละเอียดดังนี้๑.๑ พันธบัตรรัฐบาลนี้เป็นการเพิ่มปริมาณ (Re-open) พันธบัตรรัฐบาลประเภทอัตราดอกเบี้ยแปรผันตามการเปลี่ยนแปลงของเงินเฟ้อในปีงบประมาณ พ.ศ. ๒๕๕๖ ครั้งที่ ๒ (ILB283A) อายุ ๑๕ ปี ทำให้วงเงินรวมของพันธบัตรรัฐบาลรุ่นนี้เป็น ๕๕,๐๐๐ ล้านบาท๑.๒ พันธบัตรรัฐบาลนี้มีอายุคงเหลือ ๑๔.๘๓ ปีโดยจะไถ่ถอนครั้งเดียวทั้งจำนวนในวันที่ ๑๒ มีนาคม ๒๕๗๑ และไม่มีการไถ่ถอนก่อนครบกำหนดหากวันไถ่ถอนตรงกับวันหยุดธนาคารแห่งประเทศไทยก็ให้เลื่อนวันไถ่ถอนเป็นวันทำการถัดไป๑.๓ พันธบัตรรัฐบาลนี้มีอัตราดอกเบี้ยร้อยละ ๑.๒๕ ต่อปีและมีส่วนชดเชยเงินเฟ้อบนดอกเบี้ย และส่วนชดเชยเงินเฟ้อบนต้นเงินโดยมีวิธีการคำนวณดอกเบี้ยและส่วนชดเชย ดังนี้(๑) ดอกเบี้ยและส่วนชดเชยเงินเฟ้อบนดอกเบี้ย = ต้นเงิน x อัตราดอกเบี้ย x Index Ratio x จำนวนวันตามจริง/๓๖๕(๒) ส่วนชดเชยเงินเฟ้อบนต้นเงิน (จ่าย ณ วันครบกำหนด) = ต้นเงิน x Index Ratioหมายเหตุ กระทรวงการคลังจะประกาศ Index Ratio ประมาณ ๑ เดือน ก่อนวันจ่ายดอกเบี้ยแต่ละงวดหรือก่อนวันครบกำหนดไถ่ถอนการชำระดอกเบี้ยจะชำระปีละ ๒ ครั้ง ในวันที่ ๑๒ มีนาคม และ ๑๒กันยายน ของทุกปี สำหรับดอกเบี้ยงวดสุดท้ายจะชำระพร้อมกับต้นเงินของพันธบัตรรัฐบาลหากวันครบกำหนดชำระดอกเบี้ยตรงกับวันหยุดราชการหรือวันหยุดธนาคารแห่งประเทศไทยก็ให้เลื่อนไปชำระในวันทำการถัดไป๒. วิธีการจัดจำหน่ายพันธบัตรรัฐบาลมีดังนี้๒.๑ วิธีการเสนอประมูลอัตราผลตอบแทนซึ่งผู้ที่ได้รับการจัดสรรพันธบัตรรัฐบาล ได้แก่ ธนาคารพาณิชย์และสำนักงานประกันสังคม๒.๒ วิธีการเสนอซื้อ ไม่มีผู้ได้รับการจัดสรรพันธบัตรรัฐบาล๓. การจำหน่ายพันธบัตรรัฐบาลตามนัยข้อ๒ ดำเนินการเมื่อวันที่ ๑๕ พฤษภาคม ๒๕๕๖ โดยมีรายละเอียดผลการจำหน่ายพันธบัตรรัฐบาลประเภทอัตราดอกเบี้ยแปรผันตามการเปลี่ยนแปลงของเงินเฟ้อในปีงบประมาณ พ.ศ. ๒๕๕๖ ครั้งที่ ๓ ดังนี้วันที่จำหน่ายวงเงินจำหน่าย(ล้านบาท)อัตราผลตอบแทนเฉลี่ย(ร้อยละต่อปี)จำนวนเงินที่จำหน่ายได้(บาท)ส่วนเพิ่ม/ส่วนลด(บาท)ดอกเบี้ยค้างจ่ายตั้งแต่วันที่จ่ายดอกเบี้ยงวดล่าสุดจนถึงวันที่ลงในพันธบัตร(บาท)๑๕ พฤษภาคม ๒๕๕๖๑๕,๐๐๐๑.๑๔๖๔๑๕,๒๙๗,๘๑๕,๑๑๔.๑๐๒๖๓,๗๙๒,๐๖๐.๘๙๓๔,๐๒๓,๐๕๓.๒๑หมายเหตุ :- วันที่ลงในพันธบัตรรัฐบาล คือวันทำการที่สองถัดจากวันที่จำหน่ายพันธบัตรรัฐบาลซึ่งเป็นวันที่ได้รับเงินจากการจำหน่ายพันธบัตรรัฐบาล๔. กระทรวงการคลังได้แต่งตั้งให้ธนาคารแห่งประเทศไทยเป็นผู้จัดจำหน่ายนายทะเบียนและตัวแทนรับจ่ายเงินที่ได้จากการออกพันธบัตรโดยกำหนดค่าธรรมเนียมในการจัดการในอัตราไม่เกินร้อยละ ๐.๑ของราคาพันธบัตรรัฐบาลที่จำหน่ายได้ ดอกเบี้ยที่ชำระและต้นเงินกู้ตามพันธบัตรที่ชำระคืนประกาศณ วันที่ ๑๗ พฤษภาคม พ.ศ. ๒๕๕๖สุภา ปิยะจิตติรองปลัดกระทรวงการคลังหัวหน้ากลุ่มภารกิจด้านรายจ่ายและหนี้สินปฏิบัติราชการแทนปลัดกระทรวงการคลังปริยานุช/ผู้จัดทำ๖ มิถุนายน๒๕๕๖อุษมล/ผู้ตรวจ๑๐ มิถุนายน๒๕๕๖[๑] ราชกิจจานุเบกษาเล่ม ๑๓๐/ตอนพิเศษ ๖๗ ง/หน้า ๑๐/๔ มิถุนายน ๒๕๕๖
ประกาศกรมการจัดหางานประกาศกรมการจัดหางานเรื่องกำหนดงานอันจำเป็นและเร่งด่วน[๑] โดยที่เป็นการสมควรกำหนดงานอันจำเป็นและเร่งด่วนที่ต้องแจ้งต่อนายทะเบียนตามพระราชกำหนดการบริหารจัดการการทำงานของคนต่างด้าวพ.ศ. ๒๕๖๐อาศัยอำนาจตามความในมาตรา ๕๙ วรรคหนึ่ง แห่งพระราชกำหนดการบริหารจัดการการทำงานของคนต่างด้าวพ.ศ. ๒๕๖๐ อธิบดีกรมการจัดหางานจึงออกประกาศไว้ ดังต่อไปนี้ข้อ ๑ ประกาศนี้ให้ใช้บังคับตั้งแต่วันประกาศเป็นต้นไปข้อ ๒ งานดังต่อไปนี้ที่มีระยะเวลาทำงานให้เสร็จสิ้นภายในสิบห้าวันให้ถือว่าเป็นงานอันจำเป็นและเร่งด่วน(๑) งานจัดประชุม จัดอบรม หรือจัดสัมมนา(๒) งานบรรยายพิเศษด้านวิชาการ(๓) งานอำนวยการด้านการบิน(๔) งานตรวจสอบภายในเป็นครั้งคราว(๕) งานตรวจสอบติดตามผลและแก้ไขปัญหาด้านเทคนิค(๖) งานตรวจสอบคุณภาพผลิตภัณฑ์หรือคุณภาพสินค้า(๗) งานตรวจสอบกระบวนการผลิตหรือปรับปรุงกระบวนการผลิต(๘) งานตรวจสอบหรือซ่อมเครื่องจักรกลและระบบอุปกรณ์การผลิตไฟฟ้า(๙) งานช่างซ่อมหรือติดตั้งเครื่องจักรกล(๑๐) งานช่างเทคนิคระบบรถไฟฟ้า(๑๑) งานช่างอากาศยานหรือระบบอุปกรณ์ของอากาศยาน(๑๒) งานที่ปรึกษาในการซ่อมเครื่องจักรกลหรือระบบควบคุมเครื่องจักรกล(๑๓) งานสาธิตและทดสอบเครื่องจักรกล(๑๔) งานถ่ายทำภาพยนตร์และภาพนิ่ง(๑๕) งานคัดเลือกคนหางานเพื่อจัดส่งไปทำงานต่างประเทศ(๑๖) งานทดสอบฝีมือช่างเพื่อจัดส่งไปทำงานต่างประเทศประกาศณ วันที่ ๒๘ มิถุนายน พ.ศ. ๒๕๖๐วรานนท์ปีติวรรณอธิบดีกรมการจัดหางานปุณิกา/อัญชลี/จัดทำ๓ กรกฎาคม ๒๕๖๐นุสรา/ตรวจ๙ พฤศจิกายน๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๑๗๓ ง/หน้า ๑๓/๒๙ มิถุนายน ๒๕๖๐
ประกาศนายทะเบียนเรื่อง กําหนดหลักสูตร วิชา การปฏิบัติงานด้านคณิตศาสตร์ประกันภัยของผู้ขอรับใบอนุญาตเป็นนักคณิตศาสตร์ประกันภัย และรายชื่อสมาคมนักคณิตศาสตร์ประกันภัยตามกฎหมายว่าด้วยการประกันวินาศภัยพ.ศ. 2554-------------------------------------------- อาศัยอํานาจตามความในมาตรา 78/3 แห่งพระราชบัญญัติประกันวินาศภัย พ.ศ. 2535 ซึ่งแก้ไขเพิ่มเติมโดยพระราชบัญญัติประกันวินาศภัย (ฉบับที่ 2) พ.ศ. 2551 นายทะเบียนจึงออกประกาศไว้ ดังต่อไปนี้ข้อ ๑ ประกาศนี้เรียกว่า "ประกาศนายทะเบียน เรื่อง กําหนดหลักสูตร วิชา การปฏิบัติงานด้านคณิตศาสตร์ประกันภัยของผู้ขอรับใบอนุญาตเป็นนักคณิตศาสตร์ประกันภัย และรายชื่อสมาคมนักคณิตศาสตร์ประกันภัย ตามกฎหมายว่าด้วยการประกันวินาศภัย พ.ศ. 2554"ข้อ ๒ ประกาศนี้ให้ใช้บังคับตั้งแต่บัดนี้เป็นต้นไปข้อ ๓ ให้ยกเลิกประกาศนายทะเบียน เรื่อง กําหนดหลักสูตร วิชา การปฏิบัติงานด้านคณิตศาสตร์ประกันภัยของผู้ขอรับใบอนุญาตเป็นนักคณิตศาสตร์ประกันภัย และรายชื่อสมาคมนักคณิตศาสตร์ประกันภัย ลงวันที่ 28 เมษายน พ.ศ. 2551ข้อ ๔ ให้ผู้สําเร็จการศึกษาในหลักสูตรระดับปริญญาตรีหรือสูงกว่า และสอบผ่านวิชาที่มีเนื้อหาวิชาดังต่อไปนี้ จากสถาบันการศึกษาที่ ก.พ. รับรองเป็นผู้สําเร็จการศึกษาทางคณิตศาสตร์ประกันภัยตามมาตรา 78/3 (1) (1) คณิตศาสตร์ประกันภัย หรือเทียบเท่า (2) ทฤษฎีความเสี่ยง หรือตัวแบบคณิตศาสตร์ประกันภัย หรือเทียบเท่า (3) ทฤษฎีดอกเบี้ย หรือคณิตศาสตร์การเงิน หรือเทียบเท่า (4) ทฤษฎีความน่าจะเป็น หรือเทียบเท่า (5) ทฤษฎีความน่าเชื่อถือและการแจกแจงการสูญเสีย หรือเทียบเท่าข้อ ๕ ให้ผู้ปฏิบัติงานในด้านดังต่อไปนี้ รวมกันมาแล้วไม่น้อยกว่าห้าปี เป็นผู้ปฏิบัติงานด้านคณิตศาสตร์ประกันภัยหรือสถิติที่เกี่ยวข้องกับการประกันภัยตามมาตรา 78/3 (1) (1) คํานวณความรับผิดตามกรมธรรม์ประกันภัย (2) วิเคราะห์ข้อมูลประสบการณ์ และสมมติฐานที่จําเป็นและเกี่ยวข้องโดยตรงกับการคํานวณความรับผิดตามกรมธรรม์ประกันภัยข้อ ๖ ให้สมาคมนักคณิตศาสตร์ประกันภัยแห่งประเทศไทย เป็นสมาคมนักคณิตศาสตร์ประกันภัยตามมาตรา 78/3 (2)ข้อ ๗ ให้ผู้ได้รับใบอนุญาตเป็นนักคณิตศาสตร์ประกันภัยอยู่ในวันที่ประกาศนี้ มีผลใช้บังคับดําเนินการให้เป็นไปตามประกาศนี้ให้แล้วเสร็จภายในวันที่ 31 ธันวาคม พ.ศ. 2556 หากดําเนินการไม่แล้วเสร็จภายในกําหนดระยะเวลาดังกล่าว จะถือว่าขาดคุณสมบัติตามมาตรา 78/3ผู้มีอํานาจลงนาม - ประกาศ ณ วันที่ 8 มิถุนายน พ.ศ. 2554 จันทรา บูรณฤกษ์เลขาธิการคณะกรรมการกํากับและส่งเสริมการประกอบธุรกิจประกันภัยนายทะเบียน